Uuden liiton lupaukset
Tervetuloa ohjelmasarjan pariin. Olen Rory Kaye.
Kun tulin uskoon vuonna 1976 -
ja Herra kutsui minut täysipäiväiseen palvelutyöhön, -
olin varma, että Hän johtaa minut Siperiaan tai Mongoliaan.
Hän kutsuikin minut ensiksi Havaijille.
Ennen kuin aloitimme kuvaukset, -
huomasin, että äänitarkkailijallamme Tommyllä on tosi hieno T-paita.
Siinä lukee Ocean Breeze, "merituuli".
Täällä kuumassa studiossa se palautti mieleeni Havaijin viileän merituulen.
Siunausta, Tommy.
Ei ole reilua esitellä ainoastaan Tommya.
Esittelen teille Paulan. Hän on ohjaaja.
En tiedä, oletko koskaan ollut kameran tällä puolella. Kaunis sisar.
Hän pomottaa meitä hellästi -
ohjatessaan kuvauksia. Kiitos. Teet oikein kivasti. Siunausta.
Pyydän eteen myös Iidan. Hän on kuvaaja.
Hei, Iida!
Kiitos Jumalalle sisarista, jotka säteilevät pyhyyden kauneutta.
Nuutti, tulisitko sinäkin? Nuutti on kameramies.
Komea nuori mies. Mahtaako kameran kuva ulottua?
Minun piti taivutella heidät tulemaan kuvaan.
On hauskaa ja mielenkiintoista nähdä, -
miten asiat toimivat ja keitä ovat tekijät.
Viimeksi kerroin Intian evankelistoista, jotka käyttävät näitä megafoneja -
saarnatessaan evankeliumia Intiassa.
On jännittävää kuvitella, miten uskollisia he ovat.
Vuonna 2008 neljän lähetyssaarnaaja- perheen isät murhattiin.
Se on hyvin surullista.
Olisi luullut, että ihmiset menettivät toivonsa, mutta ei.
Sen jälkeen Herra on kutsunut satoja muita täysiaikaiseen palvelutyöhön.
Yli 2 000 ihmistä sitoutui etulinjan lähetystyöhön, -
sen jälkeen kun nuo neljä ihmistä murhattiin Odishassa Itä-Intiassa.
Sen löytää helposti kartasta.
Se on arvokas juttu.
Viimeksi puhuin 600 000 saavuttamat- toman kylän tavoittamisesta -
kautta Intian ja naapurimaiden, kuten Nepalin ja Burman.
Bangladeshissa ja Pakistanissa on toiset 600 000 kylää.
Ne ovat muslimimaita, jotka tarvitsevat kipeästi evankeliumia.
Jumala antaa maailman jokaista maata varten strategian siitä, -
miten voimme tavoittaa jokaisen ihmisen evankeliumilla.
Kaikki eivät välttämättä tule uskoon, sillä se on jokaisen oma päätös, -
mutta he kuulevat evankeliumin selvällä tavalla.
Se voi toteutua 15 vuodessa maailman jokaisessa maassa.
Se ei ole vain minulle.
Jumala antaa evankeliumin palvelijoille strategioita.
Olen saanut palvella rakkaita pyhiä kommunistisesta Kiinasta -
ja saanut heiltä palvelusta.
Pidän veli Yunia, Taivaallista miestä, ystävänäni.
Suomalaismies Taisto palvelee ja auttaa häntä -
tuomaan evankeliumia, rohkaisua ja maanalaisen seurakunnan uutisia -
Suomeen, Eurooppaan ja USA:han.
Veli Yun ja minä olemme julistaneet yhdessä Israelissa.
Oli etuoikeus tutustua häneen ja ystävystyä hänen kanssaan.
Sain tavata kuusikymmentäkolme maanalaisen seurakunnan johtajaa -
17 provinssista, kun olin Jerusalemissa kaksi vuotta sitten.
Opetuslapseutin heitä kolmen päivän ajan.
He olivat merkittäviä johtajia.
Silti heistä valtaosa oli hyvin nuoria.
Heistä seitsemän oli tyttöjä. Ei edes nuoria naisia; tyttöjä, teinejä.
Tytöistä kaksi oli juuri 20 ja 21 vuotta, -
mutta he menivät yhteen uuteen kylään päivässä 4―6 päivänä viikossa.
Yksi meni yhteen uuteen kylään viikon jokaisena päivänä.
Kiina on samanlainen kuin Intia. Kylät ovat vieri vieressä.
Kiinassa tapahtui vielä enemmän ihmeitä ja parantumisia -
kuin Intiassa.
Haluamme pyhää kilpailua siitä, missä näkyy eniten Jumalan Valtakuntaa, -
missä julistetaan eniten evankeliumia ja missä sanaa vahvistetaan eniten -
ihmein, merkein ja parantumisin.
Joku voi ajatella, eikö ihmeitä ja merkkejä korosteta nyt liikaa.
Ehkä, jos ajattelee vain akateemisesti, mutta jos on elänyt kivussa, -
se on hyvin henkilökohtaista.
Olen kärsinyt vaikeasta astmasta. Selkäni oli hajalla kymmenen vuotta.
Jo vesilasinkin nostaminen teki kipeää.
Kun Jumala paransi selkäni, koko elämäni muuttui.
Kun Jumala koskettaa jotakuta parantumisen tai ihmeen kautta, -
se muuttaa hänen elämänsä lisäksi hänen perheensä elämän.
Minulla on kuusi lasta. Heistä kaksi nuorinta sanoi äidilleen, -
kun kipu oli haitannut elämääni kahdeksan vuoden ajan: -
"Näimme videon, -
jossa isä kieri alas kukkulaa kahden vanhimman sisaruksen kanssa.
Isä ei ole ikinä tehnyt sitä meidän kanssamme."
Meille välähti, että lapset tunsivat vain kivun vammauttaman isän.
Herra alkoi laskea sydämeeni, että minun pitää julistaa evankeliumia, -
vaikka selkä oli kipeä ja rikki.
Lisäksi tarvitsin ilmestystietoa parantumisesta.
Kenenkään sairaan tai vammaisen ei pidä tuntea tuomiota.
Kristuksessa ei ole tuomiota.
On tärkeä tietää, että aivan kuten esittelin ohjelmantekijöitä alussa, -
Jumala rakastaa ihmisiä. Hän rakastaa sinua, minua ja lapsiani.
Aloin vaimoni kanssa rukoilla, että sydämeeni tulisi lisää uskoa -
ja että ymmärtäisimme paremmin, -
mikä on Jumalan tahto parantumisten suhteen, jotta minä voisin parantua.
Kuukauden kuluttua tulee kuluneeksi kymmenen vuotta siitä, -
kun parannuin täysin ja ihmeellisesti.
Kolmessa osassa ollut häntäluu sulautui yhdeksi.
Sen yllä olleet kaksi murtunutta nikamaa parantuivat.
Koin kuumuuden ja sähkövirran, kun Jumalan mies rukoili puolestani.
Parannuin. Olen tosi kiitollinen Jumalalle.
Minulla oli 21 allergiaa. Nykyään ei ole enää yhtäkään.
Minulla oli paha astma. Se vei melkein henkeni kahdesti, -
kun olin lähetystyössä Amsterdamissa. En saanut henkeä.
Herra auttoi minua, kiitos Jumalalle. Mutta paranin siitä kaksi vuotta sitten.
Raamatussa sanotaan, että monta on vanhurskaalla kärsimystä, -
mutta Herra vapahtaa hänet niistä kaikista.
Ennen kuin menemme Sanaan, kerron vielä yhden ajatuksen.
Meillä on Intiassa lähetyssaarnaajia, jotka kulkevat evankelioimassa -
keskimäärin seitsemässä kylässä viikon aikana.
Heistä enemmistö kulkee neljänä päivänä viikossa.
He käyvät 1―2 kylässä päivittäin.
Viimeksi näimme videon, -
jossa näkyy, miten kiitollisia lähetyssaarnaajat ovat -
saadessaan tällaisen megafonin.
Minulla on ollut etuoikeus pestä heidän jalkansa. Tunnen heidät.
Olen yöpynyt samassa rakennuksessa heidän kanssaan.
He ovat erittäin uskollisia.
He eivät elä tätä maailmaa eikä uraa varten. He ovat luopuneet urasta -
ja omista haluistaan. Sen sijaan he vievät evankeliumia kyliin.
Kun he löytävät kylän, jossa jostakusta tulee opetuslapsi, -
lähetyssaarnaaja muuttaa perheensä kanssa kylään ja perustaa kotisolun, -
ja siitä kasvaa seurakunta.
Meillä on tänä päivänä yli 1 500...
"Meillä" tarkoitan itseäni ja työtoveriani Jacob Marinenia.
Meillä on yli 1 500 seurakuntaa. Se on hänen työtään.
Minun tehtäväni on rohkaista ja olla hengellinen isä ja valmentaja.
Jacob kutsuu minua piispa Roryksi. Siksi mainospalkissa lukee niin.
Olkaa niin kilttejä ja älkääkä kutsuko minua täällä piispaksi.
En piittaa titteleistä. Olen vain Rory.
Kaikki syntinsä anteeksi saaneet ovat samalla tasolla.
Se on kaikki Jumalan armoa.
Intiassa on kunnian kulttuuri, jota arvostan.
Kun Jumala siunaa jotakuta, he kunnioittavat häntä sellaisella viralla.
Koska olen saanut perustaa monta seurakuntaa eri maissa -
ja valvon seurakuntia yli 12 maassa, -
he kutsuvat minua piispaksi.
Avataan Raamattu ja mennään yhdessä Vanhaan testamenttiin.
Luetaan Ps. 107:20.
"Hän lähetti sanansa ja paransi heidät ja pelasti heidät haudasta."
Vihollinen tulee varastamaan, tuhoamaan ja tappamaan.
Jo Vanhassa testamentissa Jumala pelasti ihmisiä tuhosta, -
jota vihollinen kylvi. Jumala paransi heidän kehonsa.
Se ei ole vain Uuden testamentin käsite. Se on Jumalan tahto.
Viimeksi luin Ps. 103:3:sta, että Jumala parantaa kaikki sairautemme.
Luetaan vielä neljä muuta jaetta Vanhasta testamentista.
Sitten profetoin, mitä Jumala haluaa sanoa suomalaisille parantumisesta.
Sananl. 3:5―8: -
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa.
Älä ole viisas omissa silmissäsi. Pelkää Herraa ja karta pahaa.
Se on terveellistä sinun ruumiillesi ja virkistävää sinun luillesi."
Jumala haluaa, että valitsemme Hänet ja seuraamme Häntä.
Jumala sanoi sitä jo Vanhan testamentin aikaan.
Näin Herra tahtoo sanoa Suomelle, uskoville ja uskosta osattomille: -
"Minä loin teidät, ihmiskunnan, koska haluan suhteen kanssanne."
Kun Jeesus oli menossa kohti kuolemaa, -
Hän otti edeltävänä iltana maljan, joka oli lupauksen malja.
Hän sanoi: "Tämä on uusi liitto minun veressäni." Herra sanoo näin: -
"Tahdon jokaisen suomalaisen tietävän, mikä on uusi liitto -
Jumalan ja ihmisen välillä.
Nämä ovat seitsemän lupausta, -
jotka teen jokaisen luokseni uskossa tulevan kanssa -
Jeshuan, Jeesuksen, ristintyön kautta: -
Ensinnäkin laitan opetukseni mieleenne.
Minä laitan toorani, hepreaksi "opetukseni", suoraan mieleenne."
Jumala haluaa opettaa meitä henkilökohtaisesti.
Uuden liiton toinen lupaus Herralta on tämä.
Sen voi löytää myös Hepr. 8:10―12:sta.
Herra sanoo: "Minä tulen kirjoittamaan sydämiinne totuuden.
Kirjoitan sydämiinne.
Tulette tietämään, että olen olemassa ja että rakastan sinua."
Jumala sanoo jokaiselle suomalaiselle: "Haluan olla Jumalasi.
Haluan, että sinä olet poikani ja tyttäreni, kansani.
Haluan, että tunnette minut, elätte liitossa kanssani -
ja saatte apuni kaikkeen, mitä teette."
Kuudes lupaus on kirjoitettu Jer. 31:33―34:ään.
Sitä lainataan Hepr. 8:10―12:ssa.
Se on kuudes lupaus. Jumala julistaa sitä meille tänään.
"Annan anteeksi kaikki virheenne ja vääryytenne, jos tulette luokseni -
ja vain luotatte minuun, -
että rakastan teitä ja lähetin Jeesuksen kuolemaan edestänne.
Annan anteeksi asiat, joita ette edes tunnista vääryyksiksi."
Viimeiseksi Herra sanoo meille synneistä, -
asioista, joiden tiedämme olevan väärin: -
"Unohdan teidän syntinne."
Jumala valitsee syntiemme unohtamisen.
Toivottavasti tämä tulee ruudulle. Ihmisten on nähtävä tämä.
Hepr. 8:10―12.
Käyn ne vielä läpi uudelleen.
Ensiksikin Jumala haluaa laittaa lakinsa ja opetuksensa, tooransa, -
mieleemme. Se ei tarkoita vain puhumista.
Jotkut kuulevat tuskin koskaan Jumalan ääntä.
Kuulen Hänen äänensä usein, mutta se johtuu kutsumuksestani.
Olen tavannut monia kristittyjä, jotka tuskin ikinä kuulevat Hänen ääntään.
Silti he saavat opetusta Häneltä päivittäin. Vaimoni on sellainen.
Hän on viisas, ja Herra on opettanut häntä monissa asioissa.
Se, mitä vaimo tekee, on kirjoitettu Jaak. 1:5:ssä.
Hän anoo Jumalalta viisautta kaikessa.
Samaa luimme Sananlaskuista. Vaimoni on niitä, -
jotka etsivät viisautta Herrasta. Luen uudelleen: -
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Vaimoni saa opetusta Herralta mieleensä, -
vaikka hän ei aina kuule Herran ääntä. Mistä hän tietää, että se on Herrasta?
Sen mukana tulee Jumalan rauha. Siitä voi lukea Kol. 3:15:stä.
Seuratkoon Jumalan rauha kaikkia päätöksiänne, -
myös päätöstä siitä, onko jokin ajatus Jumalasta vai ei.
Mielestäni Raamatun paras jae, jonka avulla voi määrittää, -
onko jokin asia Jumalasta vaiko vain oma ajatukseni tai vihollisesta, -
on Jaak. 3:17.
Siinä sanotaan, että...
Ja ensinnäkin täytyy tietää, että Jumala puhuu mieleemme -
vain Jumalan viisauden ohjeiden kautta, ja Jumalan viisaus on Jeesus.
Hän on lihaksi tullut Jumalan Sana ja Jumalan viisaus.
Meidän pitäisi tehdä kaikkea sitä, mitä Jeesuskin tekee.
Meidän pitää sanoa juuri se, mitä Jeesuskin sanoisi tilanteessa.
Jos Jeesus olisi tässä studiossa, mitä Hän sanoisi teille?
Haluan Pyhän Hengen avulla sanoa, mitä Jeesus sanoisi.
Uskon, että Hän sanoisi juuri nyt teille: "Minä rakastan teitä.
En tullut tuomitsemaan ketään. Tulin pelastamaan.
Kun saavun takaisin, saavun Tuomarina, -
koska laitan pisteen kaikelle pahuudelle maailmassa.
En silloinkaan tuomitse, vaan aiemmin puhumani sanat tuomitsevat heidät."
Herra sanoo sinulle: -
"Älkää pelätkö väärällä tavalla ja pysykö loitolla minusta ajatellen, -
että tuomitsen teidät ja ettette ole kyllin hyviä minulle. Tule, tule.
Tule sellaisena kuin olet. Autan asioissa, jotka painavat taakkoina.
Vältän teistä.
Välitän teistä", sanoo Herra. "Haluan auttaa kaikessa, missä tarvitset apua.
Haluan parantaa sydämesi ja kehosi.
Haluan lohduttaa sinua ja opettaa mieltäsi."
Jaak. 3:17:ssa kerrotaan, -
että ylhäältä tuleva viisaus on ensiksikin puhdas, selvä.
Toiseksi se on rauhaisa. Se on helppo saada. Se on taipuisa.
Se ei ole painostava. Se on taipuisa.
Se on täynnä laupeutta ja armoa.
Hyviä hedelmiä, mutta ei lipsumista suuntaan eikä toiseen.
Se ei teeskentele eikä ole puolueellinen: sama sinulle ja minulle.
Jumalan viisaus on rehti ja oikeudenmukainen.
Tarkastellaanpa sitten uutta liittoa toisesta näkökulmasta.
Ensimmäinen lupaus, jonka luimme Hepr. 8:sta, viittasi Jer. 31:33―34:ään.
Jumala lupasi laittaa opetuksensa mieleemme.
Jumala lupasi myös tänään profetian kautta, -
että Hän kirjoittaa jokaisen sydämeen.
Silloin Jumala vahvistaa mieleemme jotakin. Se ei ole kirjoitettu kiveen -
vaan sydämeesi, etkä tiedä, miten se sinne tuli.
Sitä Jumala haluaa jokaiselle, että tietäisimme elämän tarkoituksen.
Tuntisimme Jumalan ja tietäisimme, mikä on oikein ja mikä väärin.
Jumala antoi Vanhassa testamentissa lupauksia kansalleni juutalaisille.
Jumala lupasi esimerkiksi, että Hän olisi meidän Jumalamme yhteisesti.
Olisimme Hänen kansansa yhteisesti, kansana.
Jeesus sanoi: "Tämä on uusi liitto minun veressäni."
Hän vuodatti verensä ristillä seuraavana päivänä.
Uudessa liitossa Jumala lupasi olla heidän Jumalansa henkilökohtaisesti.
Huolenpitäjä, opettaja, lohduttaja, Jumala, parantaja.
Olen tällä viikolla ajatellut Jumalan 72:ta nimeä.
Hän on tosi hyvä. Hän haluaa olla sinun henkilökohtainen Jumalasi.
Hän suhtautuu syntiin vakavasti, -
mutta hän haluaa, että käännymme Hänen puoleensa ja saamme avun, -
ettei meidän tarvitse enää olla orjia.
Jos elät yhä synnissä, vaikka olet tunnustanut ne ja pyytänyt anteeksi, -
kehotan vahvasti puhumaan pastorille, joka toimii Pyhässä Hengessä.
Puhu profeetalle, evankelistalle tai jollekulle, -
joka voi auttaa tavalla, jolla sinua olisi pitänyt auttaa kastepäivänä -
tai päivänä, jona annoit elämäsi Herralle.
Vapaudu, jos jokin sitoo sinua pornografiaan, häpeään, -
pelkoon tai hämmennykseen.
Jumala haluaa vapauttaa meidät kaikesta sellaisesta.
Raamatussa kerrotaan, miten Jeesus paransi kansaa.
Joskus Hän käski heitä ojentamaan kätensä.
Kun he tottelivat, tapahtui ihme.
Joskus taas ihmiset olivat sairaita, ja Hän kosketti heitä.
Eräs nainen oli sairastanut verenvuototautia vuosien ajan.
Jeesus ei koskettanut häntä, vaan hän kosketti Jeesusta, -
oikeammin "tsitsitiä", viitan tupsua.
Jumala käski ortodoksijuutalaisia pitämään vaatteissaan tupsuja.
Aina kun puhun synagogassa juutalaisille, ylläni on aina "tsitsit".
Kun nainen kosketti tupsua, -
hän parani heti. Jeesus tunsi, miten voima lähti Hänestä.
Jeesus paransi monin eri tavoin.
Kerran Hän sylkäisi maan tomuun, -
teki tahnan ja asetti sen miehen silmille.
Hän käski hänen mennä Siiloan lammikolle peseytymään.
Mies parani välittömästi, kun hän totteli Jeesuksen käskyä.
"Siiloa" tarkoittaa muuten "lähetettyä". Jeesus lähetti hänet sinne.
Miehestä tuli Jeesuksen todistaja ylipapille -
ja tuhansille jerusalemilaisille.
Sanoin viimeksi, että kun ihminen paranee, etenkin ihmeen kautta, -
tavallisesti kaikki ympärillä huomaavat sen ja haluavat tietää, -
mitä tapahtui. Se on hyvä tilaisuus kertoa evankeliumi.
Se ei ole vain Jumalan suhdetoimintaa.
Se on Jumalan rakkautta ihmisiä kohtaan, kun näkee kärsivän ihmisen.
Ajattelepa minua, kun selkäni oli rikki enkä voinut leikkiä lasteni kanssa.
Kun parannuin, moni ihminen halusi tietää, mitä tapahtui.
Sain tilaisuuden kertoa evankeliumia ja saatoin taas leikkiä lasteni kanssa.
Luetaanpa yksi lempipaikkani Raamatusta.
Se on Vanhasta testamentista.
Sananl. 12:18.
"Moni viskoo sanoja kuin miekanpistoja, -
mutta viisasten kieli on lääke."
Jumala tahtoo sanojemme olevan niin viisaita -
ja Hänen armonsa maustamia, -
että tuomme parantumista ihmisten elämään.
Ajatellaanpa Jeesusta ristillä.
Jumala näki sen jo edeltä.
Jumalalla oli suunnitelma valmis jo ennen kuin maapalloa oli luotukaan.
Ef. 2:10:ssä sanotaan, -
että sinä ja minä olemme Jumalan tekoa.
Olemme Hänen rakkausprojektejaan.
Meidät on luotu Kristuksessa -
palvelevia tekoja varten.
Ef. 2:9:ssä sanotaan, -
ettei kukaan pelastu omien tekojen eikä pyrkimysten kautta.
Se on yksin Jumalan armon ja Jeesuksen ristintyön ansiota.
Ef. 2:10:ssä sanotaan, että meidät on pelastettu tekemään jotakin.
Meitä varten on tekoja, jotka on valmistettu edeltä.
Jumala tiesi ne jo ennen kuin Hän loi kotimme tähän maailmaan.
Hän ajatteli jo ennen niiden luomista meitä ja tekoja, joita tekisimme -
ja jotka auttaisivat meitä tuntemaan Hänet.
Kerroin teille uudesta liitosta.
Uuden liiton viides lupaus on se, että tulemme tuntemaan Jumalan -
pienimmästä suurimpaan. Olemme liitossa Hänen kanssaan.
Jeesus sanoi Joh. 14:12:ssa...
Hän oli selittänyt kahdesti edellisissä luvuissa, -
että kun pysymme Hänessä ja liitossa Hänen kanssaan, -
hepreaksi "jada", -
silloin teemme niitä asioita, joita Hän teki, ja vielä suurempiakin.
Luetaan, mitä Jes. 53:3―6:ssa sanotaan Jeesuksesta, -
kun Hän kärsi ristillä.
"Hän oli ylenkatsottu, ihmisten hylkäämä, -
kipujen mies ja sairauden tuttava, jota näkemästä kaikki kasvonsa peittivät, -
halveksittu, jota emme minäkään pitäneet. Mutta totisesti, -
meidän sairautemme hän kantoi, -
meidän kipumme hän sälytti päällensä.
Me pidimme häntä rangaistuna, Jumalan lyömänä ja vaivaamana, -
mutta hän on haavoitettu meidän rikkomustemme tähden, runneltu -
meidän pahain tekojemme tähden. Rangaistus oli hänen päällänsä, -
että meillä rauha olisi, ja hänen haavainsa kautta me olemme paratut.
Me vaelsimme kaikki eksyksissä niinkuin lampaat, -
kukin meistä poikkesi omalle tielleen. Mutta Herra heitti hänen päällensä -
kaikkien meidän syntivelkamme." Kiitos Jumalalle pelastuksesta.
Suomennos: Marianne Tenetz